यादव (अहीर) समाज, जोधपुर द्वारा गाँधी शांति प्रतिष्ठान, जोधपुर में 27 नवम्बर, 2016 को प्रतिभा सम्मान समारोह का आयोजन किया गया, जिसमें विभिन्न क्षेत्रों में कार्य करने वाली यदुवंशी प्रतिभाओं को सम्मानित किया गया। प्रतिभा सम्मान समारोह में बतौर मुख्य अतिथि पूर्व सांसद एवम राजस्थान यादव महासभा अध्यक्ष डॉ. कर्ण सिंह यादव ने कहा कि, कोई भी समाज अपनी होनहार प्रतिभाओं के बलबूते ही समृद्ध होता है और उन प्रतिभाओं प्रतिभाओं का सम्मान करने से उनका मनोबल बढ़ता है एवं समाज प्रगति के पथ पर अग्रसर होता है। डॉ. कर्ण सिंह ने अपने उद्बोधन में बालिका शिक्षा और देश निर्माण में उनकी बढ़ती महती भूमिका की चर्चा करते हुये समाज में उनके नये कर्तव्य निर्माण की ओर भी ध्यान आकर्षित किया।